b'\n_START_ARTICLE_\nNikoli ve\xc4\x8d vojske\n_START_SECTION_\nO drami\n_START_PARAGRAPH_\nDrama potrjuje rek, da vojska ne prinese nobene re\xc5\xa1itve. Nastala je, ko se je \xc5\xbee slutilo, da bo pri\xc5\xa1lo do nove svetovne vojne. Igra je polna pretresljivih prizorov, ki se obra\xc4\x8dajo proti vojnim hujska\xc4\x8dem, militaristom, nacionalistom, tudi zoper politike in brez\xc4\x8dutne kapitaliste. Posamezne slike so imenovane: 1. Pred viharjem, 2. Zeleni kader, 3. Bombe, 4. Miserere, Domine, 5. Blizu groba, 6. Nikdar ve\xc4\x8d!\n_START_SECTION_\nVsebina\n_START_PARAGRAPH_\nDogaja se v bli\xc5\xbenji prihodnosti v Evropi in prikazuje grozote totalne vojne: tovarno za pline, pouli\xc4\x8dne orgije ob vojni napovedi, bombardiranja mest, \xc5\xbeene in otroke, pogrebe nedol\xc5\xbenih \xc5\xbertev, ljudske upore in socialne prevrate, popolno uni\xc4\x8denje in na koncu spoznanje o nesmislu vojne. Ena izmed \xc5\xbertev \xe2\x80\x93 in\xc5\xbeenir Vid Pipan, ki se je trudil, da izumi sredstvo zoper plinsko zastrupljanje \xe2\x80\x93 pred smrtjo zdravniku izro\xc4\x8di svoje papirje z vzdihom: Odpu\xc5\xa1\xc4\x8dam tebi, Evropa!'